**Afleveres fredag (Lectio-mappe, senest kl. 14): Manuskript til reklamefilm**

* Produktet er naturligvis bæredygtigt tøj til unge.
* I jeres gruppe bestemmer I selv, om I ønsker at sælge jeres tøj i Storbritannien eller i USA. Allerede ved dette valg skal I være bevidste om de kulturelle forskelle mellem landene.
* I kan vælge at foretage en yderligere afgrænsning af jeres målgruppe – men det er ikke noget krav.
* Filmen skal vare mellem 1,5 og 2 minutter.
* I kan vælge at lave en animationsfilm.
* I skal forestille jer, at reklamefilmen skal kunne vises online (altså ikke som fx tv-reklame).
* Manuskriptet skal udelukkende være på engelsk. Det består dels af redegørelse for indhold/handling i de enkelte scener, dels af tale/replikker (monolog, dialog og/eller voiceover).
* Der skal indgå et brand (navn på tøjmærket), et logo og et slogan. Logoet skal kunne anvendes på både det engelske/amerikanske og enten det spanske eller tyske marked.
* Allerede ved udarbejdelsen af manuskriptet og planlægningen af scenerne skal I sørge for, at filmen giver jer gode muligheder for at komme ind på et bredt udvalg af faglige begreber, når I senere skal analysere den. Det er også en god ide allerede nu at tage notater (som ikke skal afleveres) til jeres fremlæggelse.

**Mandag: Produktion af reklamefilm, valg af norsk/svensk reklamefilm samt forberedelse af fremlæggelse**

* I bør få feedback på jeres manuskript, så I kan indføre eventuelle rettelser, inden I begynder at filme. Herunder skal I sikre jer, at jeres engelsklærer har godkendt manuskriptet.
* I skal bruge jeres mobiltelefoner og/eller webkameraer. Husk at filme vandret.
* Til sammenligningen vælger I selv en af de svenske og norske reklamer, som I finder links til længere nede i dette dokument.
* Inden valget af svensk/norsk reklamefilm skal I hente inspiration – også til jeres sammenligning i sig selv – fra de tekster om nordiske værdier, som der er links til allernederst i dette dokument.
* Når I forbereder fremlæggelsen, skal I være opmærksomme på, at I alle skal sige ca. lige meget – og være inde i alle dele af arbejdet.

**Plan for fremlæggelsen tirsdag (30 min. i alt)**

1. I viser jeres logo og argumenterer fagligt for jeres valg (ca. 1 min.)
2. I viser jeres egen reklamefilm (1,5-2 min.)
3. I fremlægger en komparativ, danskfaglig analyse af to reklamefilm: dels jeres egen, dels den valgte svenske eller norske reklamefilm. (15-18 min.)
4. Opponentgruppen kommenterer - og stiller spørgsmål, som I besvarer (ca. 5 min.)
5. Dansk- og engelsklæreren giver feedback (ca. 5 min.)

**Krav til jeres fremlæggelse**

* Den skal foregå på dansk
* Der skal indgå et power point.
* Jeres fremlæggelse skal disponeres sådan, at I først analyserer jeres egen reklamefilm, derefter den svenske/norske - og til sidst foretager en sammenligning af dem.
* I skal lægge hovedvægten på analysen af jeres egen reklamefilm.
* I skal anvende de metoder og begreber, som I kender fra danskundervisningen. Det er vigtigt, at I ikke følger en analysemodel punkt for punkt, men går i dybden med det, der er relevant for lige præcis de to reklamefilm.
* Gennem analysen af jeres egen reklamefilm bør I hele tiden forsøge at begrunde jeres valg af filmiske og sproglige virkemidler. Herunder skal I lægge stor vægt på de kulturelle forhold på det britiske eller det amerikanske marked.
* Også når I sammenligner de to reklamefilm, skal I især fokusere på kulturelle aspekter: Hvordan kommer de kulturelle forskelle/ligheder til udtryk i filmene? Måske er det relevant at overveje begreber som kønsroller, omgangsformer, humor etc.

------------------------------------------------------------------------------

**De norske/svenske reklamefilm, I kan vælge mellem**

Royal Skateshop

<https://www.youtube.com/watch?v=1J4PUNKVgNI>

Textiliers påverkan på miljö, klimat och helse

<https://www.youtube.com/watch?v=sVcB4nC3Af4>

100% Lin

<https://www.youtube.com/watch?v=BCLKHd6Hahg>

Hvorfor er klær så billige – en film om bærekraftig forbruk

<https://www.youtube.com/watch?v=mM8ykxIOd4I>

Mitt grønne skifte: Ingvill Kerob reparerer klær

<https://www.youtube.com/watch?v=fjmE0e87xFs>

**Tekster til forståelse af nordiske værdier**

Henrik Dannemand, Berlingske 17. november 2012: *Nordisk kultur er blevet cool*:

<https://www.berlingske.dk/internationalt/nordisk-kultur-er-blevet-cool>

Kirstenweiss.dk.: *Vi er ikke som de andre*

<http://kirstenweiss.dk/wp-content/uploads/2015/06/kirsten-weiss-naar-vikinger-slaas.pdf>